Den nye direktør for Nordsøen Forskerpark og Nordsøen Oceanarium blev Jens Hjorth.

Han har tidligere arbejdet som direktør i Aditro A/s, vicedirektør i Falck og koncernlogistik direktør i JP/Politikkenshus. -Det har naturligvis vejet tungt, at Jens har en solid ledelsesmæssig baggrund og erfaring, udtaler formand Viggo Bilde. For Jens Hjorth giver brancheskiftet ikke anledning til de store bekymringer, tværtimod. -Jeg glæder mig rigtig meget til at sætte mig ind i de spændende områder og udfordringer, som Nordsøen rummer og ser frem til møde nye kolleger og samarbejdspartnere. Med mine erfaringer omkring forretningsudvikling, salg, kommunikation og personaleledelse fra tidligere jobs føler jeg mig rigtig godt rustet til at starte som direktør på Nordsøen, siger Jens Hjorth i en pressemeddelelse. Jens Hjorth tiltræder på Nordsøen den første april 2011. Han afløser Jens Otto Størup, der tiltræder som direktør for et forretningsområde i KMD med arbejdsplads i Aalborg.